Document ID: 31997R2138

Uredba Komisije (ES) št. 2138/97
z dne 30. oktobra 1997
o razmejitvi homogenih proizvodnih območij oljčnega olja
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1581/96 [2],
ob upoštevanju Uredbe Sveta (EGS) št. 2261/84 z dne 17. julija 1984 o določitvi splošnih pravil za odobritev pomoči za proizvodnjo oljčnega olja in pomoči organizacijam proizvajalcev oljčnega olja [3], kakor je bila nazadnje spremenjena z Uredbo (ES) št. 636/95 [4], in zlasti člena 19 Uredbe,
ker člen 18 Uredbe (EGS) št. 2261/84 predpisuje, da je treba določiti donos oljk in oljčnega olja glede na homogena proizvodna območja na podlagi podatkov, ki jih pošljejo države članice proizvajalke;
ker so bila proizvodna območja razmejena v Prilogi II k Uredbi Komisije (EGS) št. 1934/93 z dne 8. julija 1993 o določitvi donosa oljk in oljčnega olja za tržno leto 1992/93 [5], kakor je bila nazadnje spremenjena z Uredbo (ES) št. 1968/96; ker je bila razmejitev proizvodnih območij pri določanju donosa oljk in oljčnega olja za tržna leta 1993/94 do 1995/96 večkrat spremenjena [6]; ker je treba zaradi upravnih in strukturnih vzrokov spremeniti homogena proizvodna območja za tržno leto 1996/97; ker je treba zaradi preglednosti homogena proizvodna območja razmejiti na novo;
ker so ukrepi, predvideni s to uredbo, v skladu z mnenjem Upravljalnega odbora za olja in masti,
SPREJELA NASLEDNJO UREDBO:
Člen 1
Homogena proizvodna območja za proizvodnjo oljčnega olja se razmejijo, kakor je določeno v Prilogi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. oktobra 1997

Labels: 18
17
6